作者:喬吉
標題:玉簫女兩世姻緣・賺煞
內容:眼見的天闊雁書遲，赤緊的日近長安遠，則怕我受官誥的緣薄分淺，則願的一舉成名在日邊。(帶雲)你寄音書呵，(唱)休愛惜象管鸞箋。(末雲)大姐，屈著指頭兒數，不出三年，我便來也。(正旦唱)則願的早三年，人月團圓，休教妾常倚東風泣斷絃。你休戀京師帝輦，別求夫人宅眷，把咱好姻緣翻做了惡姻緣。(下)。